VENDIM
Nr. 125, datë 16.8.2017

MBI FILLIMIN E PROCEDURËS PËR MIRATIMIN E RREGULLAVE TË HARMONIZUARA TË ALOKIMIT TË KAPACITETEVE TË INTERKONJEKSIONIT
PËR VITIN 2018 PËR ZYRËN E KOORDINIMIT TË ANKANDEVE TË KAPACITETEVE TË INTERKONJEKSIONIT NË EUROPËN JUGLINDORE (SEE
CAO)

Në mbështetje të nenit 16, nenit 30 dhe nenit 65 të ligjit nr. 43/2015 “Për sektorin e energjisë elektrike”; të nenit 51 të rregullores së komisionit (BE) 2016/1719, “Për krijimin e një udhëzuesi mbi
alokimin e kapaciteteve të ardhshme (Forward Capacity Allocation – FIA)”; nenit 19, pika 1, germa “f” dhe nenit 26 të “Rregullores për organizimin, funksionimin dhe procedurat e ERE-s”, miratuar me vendimin
nr. 96, datë 17.6.2016, bordi i Entit Rregullator të Energjisë (ERE), në mbledhjen e tij të datës 16.8.2017, mbasi shqyrtoi relacionin për “Fillimin e procedurave për miratimin e rregullave të harmonizuara të
alokimit të kapaciteteve të interkonjeksionit për vitin 2018 për Zyrën e Koordinimit të Ankandeve të Kapaciteteve të Interkonjeksionit në Evropën Juglindore (SEE CAO)” , të përgatitur nga Drejtoria e Licencimit dhe Monitorimit të Tregut,
konstatoi se:
- Me shkresën nr. 4111 Prot, datë 26.7.2017, OST sh.a.  ka paraqitur pranë ERE-s  kërkesën për miratimin e “Rregullave të harmonizuara të alokimit të kapaciteteve të interkonjeksionit për vitin 2018
për Zyrën e Koordinimit të Ankandeve të Kapaciteteve të Interkonjeksionit në Europën Juglindore
(SEE CAO).
- Operatorët e Sistemit të Transmetimit të SEE dhe Zyra e Koordinuar e Ankandit në Evropën
Juglindore (SEE CAO) kanë përgatitur një grup të ri rregullash për të zbatuar Rregullat e Harmonizuara
të Alokimit të Kapaciteteve të Interkonjeksionit (referuar si HAR), në rajonin e Evropës Juglindore për procesin e ankandit për vitin 2018.
- Rregullorja është hartuar në përputhje me nenin 51 të Rregullores së Komisionit (BE) 2016/1719, datë 26 shtator, për krijimin e një udhëzuesi mbi alokimin e kapaciteteve të ardhshme (FORWARD
CAPACITY ALLOCATION – FIA).
Për gjithë sa më sipër, bordi i ERE-s

VENDOSI:

1. Të fillojë procedurën për miratimin e “Rregullave të harmonizuara të alokimit të kapaciteteve të interkonjeksionit për vitin 2018 për Zyrën e Koordinimit të Ankandeve të Kapaciteteve të Interkonjeksionit në Evropën Juglindore (SEE CAO).
2. Drejtoria e Juridike dhe e Mbrojtjes së Konsumatorit të njoftojë palët e interesuara për vendimin e
bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike nga
botimi në Fletoren Zyrtare.

